CELEX: 32014D0363
Language: el
Date: 2014-06-13 00:00:00
Title: 2014/363/ΕΕ: Απόφαση της Επιτροπής, της 13ης Ιουνίου 2014 , για την τροποποίηση της απόφασης 2007/742/ΕΚ σχετικά με τις ηλεκτροκίνητες, αεριοκίνητες ή λειτουργούσες με απορρόφηση αντλίες θερμότητας [κοινοποιηθείσα υπό τον αριθμό C(2014) 3838]  Κείμενο που παρουσιάζει ενδιαφέρον για τον ΕΟΧ

17.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 177/60
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 13ης Ιουνίου 2014
   για την τροποποίηση της απόφασης 2007/742/ΕΚ σχετικά με τις ηλεκτροκίνητες, αεριοκίνητες ή λειτουργούσες με απορρόφηση αντλίες θερμότητας
   
      
         [κοινοποιηθείσα υπό τον αριθμό C(2014) 3838]
      
   
   (Κείμενο που παρουσιάζει ενδιαφέρον για τον ΕΟΧ)
   
      (2014/363/ΕΕ)
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με το οικολογικό σήμα της ΕΕ (EU Ecolabel) (1), και ιδίως το άρθρο 8 παράγραφος 3 στοιχείο γ),
   Έπειτα από διαβουλεύσεις με το Συμβούλιο Οικολογικής Σήμανσης της Ευρωπαϊκής Ένωσης,
   Εκτιμώντας τα ακόλουθα:
   
               (1)
            
            
               Οι αντλίες θερμότητας αέρα/άλμης/νερού-νερού που παρέχουν θερμότητα σε συστήματα κεντρικής θέρμανσης με νερό εμπίπτουν στο πεδίο εφαρμογής της απόφασης 2014/314/ΕΕ της Επιτροπής, της 28ης Μαΐου 2014, σχετικά με τον καθορισμό οικολογικών κριτηρίων απονομής του οικολογικού σήματος της ΕΕ σε υδρονικούς θερμαντήρες (2).
            
         
               (2)
            
            
               Η απόφαση 2007/742/ΕΚ της Επιτροπής, της 9ης Νοεμβρίου 2007, περί καθορισμού οικολογικών κριτηρίων για την απονομή του κοινοτικού οικολογικού σήματος σε ηλεκτροκίνητες, αεριοκίνητες ή λειτουργούσες με απορρόφηση αντλίες θερμότητας (3), παύει να ισχύει στις 31 Οκτωβρίου 2014.
            
         
               (3)
            
            
               Διενεργήθηκε εκτίμηση για να αξιολογηθούν η συνάφεια και η καταλληλότητα των ισχυόντων οικολογικών κριτηρίων, καθώς και των σχετικών απαιτήσεων εκτίμησης και εξακρίβωσης, που καθορίστηκαν με την ανωτέρω απόφαση. Δεδομένου ότι η διαδικασία αναθεώρησης της εν λόγω απόφασης περιλαμβάνει διάφορα στάδια, είναι σκόπιμο να παραταθεί η διάρκεια ισχύος των οικολογικών κριτηρίων και των σχετικών απαιτήσεων εκτίμησης και εξακρίβωσης που καθορίζονται σε αυτήν. Η διάρκεια ισχύος των οικολογικών κριτηρίων και των σχετικών απαιτήσεων εκτίμησης και εξακρίβωσης που καθορίζονται στην απόφαση 2007/742/ΕΚ θα πρέπει να παραταθεί μέχρι τις 31 Δεκεμβρίου 2016.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 16 του κανονισμού (ΕΚ) αριθ. 66/2010.
            
         
               (5)
            
            
               Συνεπώς, η απόφαση 2007/742/ΕΚ θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2007/742/ΕΚ τροποποιείται ως εξής:
   
               1)
            
            
               Στο άρθρο 1 τρίτο εδάφιο, προστίθεται το ακόλουθο στοιχείο γ):
               
                           «γ)
                        
                        
                           αντλίες θερμότητας που παρέχουν θερμότητα σε συστήματα κεντρικής θέρμανσης με νερό».
                        
                     
         
               2)
            
            
               Στο άρθρο 4, η ημερομηνία «31 Οκτωβρίου 2014» αντικαθίσταται από την ημερομηνία «31 Δεκεμβρίου 2016».
            
         Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 13 Ιουνίου 2014.
      
         
            Για την Επιτροπή
         
         Janez POTOČNIK
         
            Μέλος της Επιτροπής
         
      
   
   
      (1)  ΕΕ L 27 της 30.1.2010, σ. 1.
   
      (2)  ΕΕ L 164 της 3.6.2014, σ. 83.
   
      (3)  ΕΕ L 301 της 20.11.2007, σ. 14.